ธปท.จับตาหนี้เสียของลูกค้านันแบงก์
ธปท.จับตาหนี้เสียที่เกิดจากสินเชื่อส่วนบุคคล บัตรเครดิต และบัตรกดเงินสดลูกค้ารายได้ระดับล่าง ของนันแบงก์
30 ต.ค. 2565

ธปท.จับตาหนี้เสียที่เกิดจากสินเชื่อส่วนบุคคล บัตรเครดิต และบัตรกดเงินสดลูกค้ารายได้ระดับล่าง ของนันแบงก์ 
นางสาลินี วังตาล ผู้ช่วยผู้ว่าการ สายกำกับสถาบันการเงิน ธนาคารแห่ประเทศไทย (ธปท.) กล่าวว่า ขณะนี้ยังไม่สามารถประเมินได้ว่าปัญหาน้ำท่วมจะทำให้เกิดปัญหาหนี้เสียในสินเชื่อส่วนบุคคล บัตรเครดิต หรือบัตรกดเงินสด ซึ่งส่วนใหญ่เป็นลูกค้าที่มีรายได้ระดับล่างๆ ที่มียอดหนี้ต่อรายต่ำแต่มีจำนวนรายมาก ว่ามีผลกระทบหนี้เสียมากน้อยเพียงใด โดยเฉพาะสินเชื่อในส่วนของสถาบันการเงินที่ไม่ใช่ธนาคารพาณิชย์(นันแบงก์)ที่อยู่ในกำกับของธปท. ซึ่งขณะนี้ยังไม่มีข้อมูลที่นำมาประเมิน ต้องติดสถานการณ์อีกครั้งหลังน้ำลดแล้ว
“เรื่องแนวโน้มหนี้ลูกค้ารายได้น้อยมีโอกาสเสียสูง ต้องขอไปดูก่อน เพราะยังไม่มีข้อมูลการประเมินได้ เนื่องจากลูกค้ายังต้องเอาชีวิตรอดจากน้ำท่วมก่อนที่จะคิดเรื่องอื่น แต่หลังจากนี้เมื่อได้ข้อมูลค่อยมาประเมิน เรื่องนี้ก็ถือว่าน่าติดตาม เพราะไม่รู้ว่านันแบงก์จะช่วยเหลืออะไรลูกค้าได้บ้าง นันแบงก์เขาอาจจะไม่มีกำลังการให้ความช่วยลูกค้าเท่ากับธนาคารพาณิชย์ ตอนนี้ยังดูไม่ออกต้องติดตาม” นางสาลินีกล่าว
ทั้งนี้ ยอดหนี้เสียหรือหนี้ไม่ก่อให้เกิดรายได้(เอ็นพีแอล)ในระบบสถาบันการเงินของไทยยังไม่สูงมากนัก เพราะสถาบันการเงินส่วนใหญ่โดยพาะธนาคารพาณิชย์มีมาตรการผ่อนผันเงื่อนไขการชำระหนี้ให้ลูกค้า ทำให้ยอดเอ็นพีแอลในในระบบยังไม่เพิ่มขึ้น โดยหากดูจากข้อมูลล่าสุดที่ธปท.ประกาศในเดือนก.ย.ปีนี้พบว่าเอ็นพีแอลก่อนหักกันสำรอง(Gress NPL) มีจำนวน 2.61 แสนล้านบาทหรือ 3.07% ของสินเชื่อทั้งระบบ เพิ่มขึ้นเล็น้อยจากเดือนมิ.ย.ปีนี้ที่มี 2.76 แสนล้านบาทหรือ 3.26% ของสินเชื่อทั้งระบบ 
อย่างไรก็ตาม พีเอ็นสุทธิหลักหักกันสำรอง (NET NPL) เดือนก.ย.ปีนี้อยู่ที่ระดับ 1.36 แสนล้านบาทหรือ 1.63% ของสินเชื่อรวม ลดลงจากเดือนมิ.ย.ปีนี้ที่เคยอยู่ที่ระดับ 1.53 แสนล้านบาทหรือ 1.83% ของสินเชื่อรวม